**Ministru kabineta noteikumu projekta**

**„****Grozījumi Ministru kabineta 2013.gada 1.oktobra noteikumos Nr.1016 „Latvijas Nacionālā vēstures muzeja publisko maksas pakalpojumu cenrādis”” sākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījumi Ministru kabineta 2013.gada 1.oktobra noteikumos Nr.1016 „Latvijas Nacionālā vēstures muzeja publisko maksas pakalpojumu cenrādis”” (turpmāk – Projekts) sagatavots, ņemot vērā Ministru kabineta 2017.gada 31.janvāra noteikumos Nr.55 „Grozījums Ministru kabineta 2012.gada 18.decembra noteikumos Nr.924 „Latvijas Nacionālā vēstures muzeja nolikums”” noteikto par šo noteikumu 3.6.3.apakšpunkta svītrošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 1.oktobra noteikumos Nr.1016 „Latvijas Nacionālā vēstures muzeja publisko maksas pakalpojumu cenrādis” ir noteikti Latvijas Nacionālā vēstures muzeja (turpmāk – Muzeja) sniegtie publiskie maksas pakalpojumi visās Muzeja struktūrvienībās, tajā skaitā arī Muzeja struktūrvienībā – nodaļā „Āraišu arheoloģiskais muzejparks”.Saskaņā ar Ministru kabineta 2016.gada 28.novembra rīkojumā Nr.721 „Par valsts nekustamā īpašuma nodošanu Amatas novada pašvaldības īpašumā” noteikto Muzejs pārtrauca savas struktūrvienības „Āraišu arheoloģiskais muzejparks” darbību, jo atbilstoši minētā rīkojuma 1.punktam Finanšu ministrija bez atlīdzības Amatas novada pašvaldības īpašumā nodeva valsts nekustamo īpašumu „Āraišu ezerpils”.Ministru kabineta 2017.gada 31.janvāra noteikumi Nr.55 „Grozījums Ministru kabineta 2012.gada 18.decembra noteikumos Nr.924 „Latvijas Nacionālā vēstures muzeja nolikums”” nosaka, ka tiek svītrots minēto noteikumu 3.6.3.apakšpunkts, kas noteica, ka Muzejs nodrošina muzeja krājuma pieejamību sabiedrībai ekspozīcijā Āraišu arheoloģiskajā ezerparkā Amatas novadā.Ņemot vērā iepriekš minēto, Projekta mērķis ir veikt grozījumus Ministru kabineta 2013.gada 1.oktobra noteikumos Nr.1016 „Latvijas Nacionālā vēstures muzeja publisko maksas pakalpojumu cenrādis”, no noteikumu pielikuma svītrojot normas, kas attiecas uz Muzeja sniegtajiem publiskajiem maksas pakalpojumiem Āraišu arheoloģiskajā muzejparkā Amatas novadā:* no noteikumu pielikuma 1.8.apakšpunkta, kas nosaka brīvdabas teritorijas izmantošanu tematiskiem pasākumiem ar muzejisku saturu, svītrot vārdus „vai Āraišu arheoloģiskā muzejparka”;
* svītrot noteikumu pielikuma 8.punktu „Citi pakalpojumi”, kas nosaka autostāvietu izmaksas Āraišu arheoloģiskajā muzejparkā.
 |
| 3. |  Projekta izstrādē iesaistītās  institūcijas | Kultūras ministrija, Latvijas Nacionālais vēstures muzejs. |
| 4. |  Cita informācija | Nav |

*Anotācijas II, III, IV, V un VI sadaļa – Projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Latvijas Nacionālais vēstures muzejs. |
| 2. |  Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

Garjāns 67330301

Janis.Garjans@km.gov.lv